গতকাল রবিবার (২০ আগস্ট) দিবাগত রাত পৌনে ৩টার দিকে চট্টগ্রামের শাহ আমানত বিমান বন্দরে যাওয়ার পথে ফেনীর মুহুরীগঞ্জ এলাকায় এ দুর্ঘটনা ঘটে। নিহতদের লক্ষ্মীপুর সদর উপজেলার মান্দারীর মটবী ও চন্দ্রগঞ্জ গ্রামের বাড়িতে আহাজারিতে যেন আকাশ-বাতাস ভারি হয়ে উঠেছে। স্বজনরা শোকে বারবার মূর্ছা যাচ্ছেন, মাটিতে গড়াগড়ি করছেন। তাদের সান্ত্বনা দেওয়ার ভাষা যেন হারিয়ে ফেলেছে প্রতিবেশীরা।